เรื่องร้องเรียน (การเดินทาง) วันที่ 2023-10-24 11:54:43 — แขวงมหาพฤฒาราม เขตบางรัก กรุงเทพมหานคร
สืบเนื่องมาจากเคสที่ 2023-BAW7HX

เด็กชายออทิสติก อาศัยแยู่ในเขตบางรัก ได้รับความช่วยเหลือด้านกฎหมายจากมูลนิธิกระจกเงาแล้วนั้น และได้รับการฝึกชั่วคราวที่สมาคมชมรมผู้ปกครองเด็กพิการที่อยูในเขตหนองแขม เด็กได้ฝึกเพียงสัปดาห์ละ 1 หรือ 2 วันเป็นอย่างมาก ตามที่ทางสมาคมมีการจัดการฝึกโดยไม่มีค่าใช้จ่าย อีกทั้งระยะทางไกล การเดินทางมีค่าใช้จ่ายสูง จึงขอช่วยชี้แนะโรงเรียนสำหรับเด็กออทิสติกที่สามารถไปฝึกได้จันทร์ถึงศุกร์ให้น้องคนนี้ด้วยค่ะ 

เนื่องจากระหว่างนี้ทางผู้แจ้งกำลังหาโรงเรียนที่เด็กสามารถไปได้จันทร์ถึงศุกร์ และมีการฝึกสำหรับเด็กออทิสติกโดยเฉพาะเป็นไปได้ยากมาก สำหรับน้องคนนี้ซึ่งยังไร้สัญชาติ จึงไม่มีบัตรคนพิการ สถานที่ฝึกหรือ รร รัฐบาลจะค้องการบัตรคนพิการในการรับสมัครค่ะ กรณีน้องสามารถทำบัตรคนพิการเป็นกรณีพิเศษได้หรือไม่คะ 

ดิฉันมองว่าหากไม่ได้รับการฝึกอย่างจริงจัง ณ บัดนี้ เคสนี้จะยากขึ้นเรื่อยๆเมื่อน้องอายุมากขึ้น การฝึกการแก้ไขพฤติกรรมต่างๆจะยากขึ้นทุกวัน น้องตัวโตขึ้น แรงมากขึ้น การควบคุมดูแลจะยากขึ้นไปตามลำดับ ขอบคุณมากค่ะ